cyanic-selkie/wikianc huggingface dataset:
পোল্ড ডরসেট
শৃঙ্গবিহীন বনাম শৃঙ্গযুক্ত ডরসেট
পোল্ড ডরসেট উত্তর আমেরিকার সবচেয়ে জনপ্রিয় ভেড়ার জাত, যেখানে মার্কিন যুক্তরাষ্ট্রের দ্যা লাইভস্টক কনসারভেন্সি কম জনপ্রিয় জাত শৃঙ্গযুক্ত ডরসেটকে ঝুঁকিপূর্ণ হিসাবে ঘোষণা করেছে। সারকথা হল, এই দুিই জাতের মধ্যে পার্থক্য হল একজাতের মেষের মাথায় শিং আছে অন্য জাতের মাথায় শিং নেই।
ঘর নেঙটি ইঁদুর
ঘর নেঙটি ইঁদুর (দ্বিপদ নাম:Mus musculus) (house mouse) হচ্ছে মুরিডি পরিবারের মুরিনি উপপরিবারের এক প্রজাতির ইঁদুর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ৩ অনুযায়ী এ প্রজাতিটি সংরক্ষিত।
বৈশিষ্ট্য
এগুলোর দৈর্ঘ্য হয় এবং লেজের দৈর্ঘ্য হয় । ওজন হয় সাধারণত । বনে এদের শরীরের রং হয় সাদা থেকে কালো বা বাদামির মধ্যে, কিন্তু পরীক্ষাগারে এদের বিভিন্ন রং হয় যেমন সাদা শ্যাম্পেন থেকে কালো। এদের লোম ছোট হয় কিন্তু সব প্রজাতিরই সাদা পেট থাকে না। কান এবং লেজে খুব অল্প চুল থাকে। Apodemus ইদুরের চেয়ে এদের পেছনের পা ছোট হয়, মাত্র ; সাধারণ চলন ঢং হল দৌড়ানোর মত যা প্রায়, যদিও তারা উর্ধ্বদিকে ঝাপ দিতে পারে প্রায়. গলার স্বর খানিকটা চিঁ চিঁ করার মত। এরা বিভিন্ন পরিবেশে বাচতে পারে এবং ঘর, খোলা মাঠ, চাষাবাদের জায়গা ও ব্যবসায়িক পরিবেশে এদের দেখতে পাওয়া যায়।
বাচ্চাদের লিঙ্গ নির্ধারন করা যায় anogenital distance নির্ণয় করে যেহেতু পুরুষদের ক্ষেত্রে তা প্রায় দ্বিগুন হয়। ১০ দিনের মত বয়স হলে স্ত্রী ইদুরগুলোর পাঁচ জোড়া mammary glands এবং স্তন তৈরী হয়; পুরুষদের কোন স্তন থাকে না। পূর্ণবয়স্ক প্রজননক্ষম হলে পুরুষদের শরীরে testicle থাকে। এই টেস্টিকল শরীরের তুলনায় বড় এবং তা আবার শরীরের ভেতর গুটিয়ে নেয়া যায়।
হাওয়ার্ড জর্জি
হাওয়ার্ড ম্যাসন জর্জি তৃতীয় (জন্ম জানুয়ারি ৬, ১৯৪৭) একজন মার্কিন তাত্ত্বিক পদার্থবিজ্ঞানী,হার্ভার্ড বিশ্ববিদ্যালয়ের এবং হার্ভার্ড কলেজ এর পদার্থবিজ্ঞানের অধ্যাপক। তিনি হলেন পদার্থবিজ্ঞান বিষয়ের স্নাতক বিভাগের পরিচালক। তিনি তার স্ত্রী অ্যান ব্লেক জর্জি (১৯৯৮ থেকে ২০১৮) এর সাথে সহ-শিক্ষক এবং তারপর লেভার্ট হাউসের ফ্যাকাল্টি ডিন ছিলেন । তার প্রাথমিক কাজ ছিল গ্র্যান্ড ইউনিফিকেশন এবং গেজ কাপলিং ইউনিফিকেশন এসইউ(৫) ও এসইউ(১০) গ্রূপ।
শিক্ষা
জর্জি ১৯৬৭ সালে হার্ভার্ড কলেজ থেকে স্নাতক এবং ১৯৭১ সালে ইয়েল বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৭৩-৭৬ সাল পর্যন্ত হার্ভার্ড সোসাইটি অফ ফেলোস-এর জুনিয়র ফেলো এবং ১৯৮২-১৯৯৮ সাল পর্যন্ত একজন সিনিয়র ফেলো ছিলেন।
কর্মজীবন
জর্জি ১৯৮১ সালে সাভাস ডিমোপুলোসের সাথে একটি এসইউ(৫) এবং জিইউটি মডেল প্রস্তাব করেন। এই কাজটি ছিল সুপারসিমেট্রিক স্ট্যান্ডার্ড মডেল (এসএসএম) এর জন্য একটি ভিত্তিমূলক কাজ।
এরপর থেকে তিনি যৌগিক হিগস মডেল, ভারী কোয়ার্ক কার্যকর তত্ত্ব, মাত্রিক নির্মাণ, ছোট হিগস এবং অকণা তত্ত্ব সহ পদার্থবিজ্ঞানের বিভিন্ন ক্ষেত্রে কাজ করেছেন।
অকণা পদার্থবিজ্ঞান একটি তত্ত্ব যা কণার দিক থেকে ব্যাখ্যা করা যায় না, কারণ এর উপাদানগুলির মাত্রা অপরিবর্তনশীল। হাওয়ার্ড জর্জি ২০০৭ সালের বসন্তে "অকণা পদার্থবিজ্ঞান" এবং "অকণা পদার্থবিজ্ঞান সম্পর্কে আরেকটি অদ্ভুত বিষয়" পত্রিকায় এই তত্ত্ব প্রস্তাব করেন।
ভাদিম কুজমিন এর সাথে, জর্জি ২০০৬ সালে আলিখানভ ইনস্টিটিউট ফর থিওরিটিক্যাল অ্যান্ড এক্সপেরিমেন্টাল ফিজিক্স (আইটিইপি) এর পোমেরাঞ্চুক পুরস্কার লাভ করেন।
জর্জি বেশ কয়েকটি বই প্রকাশ করেছেন, যার মধ্যে একটি হল ওয়ার্ল্ড সাইন্টিফিক কর্তৃক প্রকাশিত লাই অ্যালজেব্রাস ইন পার্টিকেল ফিজিক্স।
সম্মাননা
১৯৯৫ সালে তিনি জাতীয় বিজ্ঞান একাডেমিক নির্বাচিত হন এবং সাকুরাই পুরস্কার লাভ করেন; ২০০০ সালে তিনি যোগেশ পতি এবং হেলেন কুইন এর সঙ্গে ডির‍্যাক পদক ভাগাভাগি করেন।
পায়রা তাপ বিদ্যুৎ কেন্দ্র
বাংলাদেশ-এর পটুয়াখালী জেলার কলাপাড়া উপজেলার পায়রায় নির্মিত বিদ্যুৎ কেন্দ্রটি হলো পায়রা তাপ বিদ্যুৎ কেন্দ্র। বিদ্যুৎ কেন্দ্রটি যৌথভাবে চীনের চায়না মেশিনারিজ কোম্পানি এবং বাংলাদেশের নর্থ-ওয়েস্ট পাওয়ার জেনারেশন কোম্পানি লিমিটেড নির্মাণ করছে। আন্ধারমানিক নদীর তীরের ধানখালী গ্রামে ১ হাজার একর জমির উপর নির্মিত হয়েছে বিদ্যুৎ কেন্দ্রটি।
কেন্দ্রের সক্ষমতা
এই বিদ্যুৎ কেন্দ্রটিতে ৬শ ৬০ মেগাওয়াট এর মোট ২টি ইউনিট নির্মাণ করা হয়, যার ফলে বিদ্যুৎ কেন্দ্রটির মোট উৎপাদন ক্ষমতা ১৩২০ মেগাওয়াট। এই কেন্দ্রে বিদ্যুৎ উৎপাদনের জন্য প্রতিদিন ১২ হাজার টনের বেশি কয়লা পোড়ানো হয়। ২০২৩ এর মে মাস পর্যন্ত প্রতিদিন এই কেন্দ্রে ১ হাজার থেকে ১২শ মেগাওয়াট বিদ্যুৎ উৎপাদন হয়। ৫ জুন ২০২৩ এ কয়লা সংকটে বাংলাদেশের সবচেয়ে বড় তাপ বিদ্যুৎ কেন্দ্রটি বন্ধ হয়ে যায়।   পুরোপুরি বন্ধ হওয়ার ২০ দিন পর ২৫ জুলাই ২৩  আবারও চালু হয় তাপবিদ্যুৎ কেন্দ্রটি।
ইতিহাস
২০১৪ সালে পায়রা বিদ্যুত কেন্দ্র স্থাপনের জন্য নর্থ-ওয়েস্ট পাওয়ার জেনারেশন কোম্পানি লিমিটেড(এনডব্লিউপিজিসিএল) এবং চায়না মেশিনারিজ কোম্পানি (সিএমসি) এর মধ্যে একটি চুক্তি স্বাক্ষরিত হয়। চুক্তি অনুযায়ী এই দুই কোম্পানি যৌথভাবে বাংলাদেশ-চায়না পাওয়ার কোম্পানি লিমিটেড (বিসিপিসিএল) প্রতিষ্ঠা করে। ২০১৬ সালে এই প্রকল্প পরিবেশগত ছাড়পত্র পায়। ২০১৭ সালে এই বিদ্যুৎ কেন্দ্রের নির্মাণ কাজ শুরু হয়। ১২ জানুয়ারি ২০২০ এই কেন্দ্রের প্রথম ইউনিট বিদ্যুৎ উৎপাদন শুরু করে। ২১ মার্চ ২০২২ প্রধানমন্ত্রী এ তাপ বিদ্যুৎ কেন্দ্রটি আনুষ্ঠানিকভাবে উদ্বোধন করেন। মোট প্রকল্প ব্যয় ২শত ৪৮ কোটি মার্কিন ডলার।
আলট্রা সুপার ক্রিটিক্যাল প্রযুক্তি ব্যবহার করে তৈরী করা হয়েছে এই বিদ্যুৎ কেন্দ্রটি। পরিবেশ রক্ষায় যে বিশেষ প্রযুক্তি ব্যবহারের মাধ্যমে কয়লাভিত্তিক প্রকল্পের ক্ষয়-ক্ষতি কমিয়ে আনা হয়, তাকে আলট্রা সুপার ক্রিটিক্যাল প্রযুক্তি বলা হয়। এ ধরনের প্রযুক্তি ব্যবহারকারীর দেশের তালিকায় বাংলাদেশ ১৩তম। এশিয়ায় ভারত, চীন, তাইওয়ান, জাপান ও মালয়েশিয়ায় আলট্রা সুপার ক্রিটিক্যাল প্রযুক্তির বিদ্যুৎ কেন্দ্র রয়েছে।
অভিশংসক
সাধারণ আইনি বিচারব্যবস্থা
প্রসিকিউটর সাধারণত আইনজীবী যাদের আইন সনদ আছে এবং আদালতের বৈধ আইন পেশাদার হিসেবে স্বীকৃত যেখানে তারা সমাজের প্রতিনিধিত্ব করে (সেজন্য তাদেরকে আইন বারে ভর্তি হতে হয়)।
যখন কোন সন্দেহভাজন চিহ্নিত হয় এবং মামলা দায়ের করার প্রয়োজন হয় তখন তারা ফৌজদারি মামলায় জড়িত হয়। তারা সরকারের দপ্তরের মাধ্যমে নিয়োগপ্রাপ্ত এবং তাদেরকে পর্যাপ্ত সুরক্ষা নিশ্চিত করা হয় যাতে সফলভাবে সরকারি কর্মকর্তা হিসেবে সফল ভাবে প্রসিকিউশনের দ্বায়িত্ব পালন করতে পারেন। প্রায়শই একই দেশে একাধিক দপ্তর থাকে বিশেষ করে যেসব দেশে ফেডারেল সরকার ব্যবস্থা বিদ্যমান।
যেহেতু প্রসিকিউটরগণ রাষ্ট্র দ্বারা ক্ষমতায়িত হয় তাই তাদেরকে অন্য সব আইনজীবীর মত বাঁধা নিয়ম মানতে হয় এবং এর পাশাপাশি অতিরিক্ত বিশেষ কিছু পেশাগত দায়িত্ব পালন করতে হয়। উদাহরণস্বরূপ মার্কিন যুক্তরাষ্ট্র'র এবিএ মডেল রুলস অভ প্রফেশনার কন্ডাক্ট এর নীতিমালা ৩.৮ এ অভিশংসকদের "সময়মত বিবাদী উকিলের কাছে সব প্রমাণ বা তথ্য উপস্থাপন করতে হবে... যা থেকে নির্ধারণ করা যাবে অভিযুক্ত অপরাধী না নিরপরাধী।" যুক্তরাষ্ট্রের সকল রাজ্য মডেল রুল গ্রহণ করেনি। মার্কিন সুপ্রিম কোর্ট এবং অন্যান্য আপিল মামলা গুলোর এরকম প্রকাশের প্রয়োজনীয়তা স্বীকার করে।
পাবলিক প্রসিকিউশনের পরিচালক
অস্ট্রেলিয়ায় পাবলিক প্রসিকিউশনের পরিচালকের অফিস রাজমুকুটের স্বপক্ষে অপরাধের অভিযোগ নিয়ে কাজ করে। খুব গুরুতর ব্যাপারে পাবলিক প্রসিকিউশনের পরিচালক পুলিশের সাহায্য প্রার্থণা করে তদন্তের সময়, নিদর্শনের পর্যাপ্ততার উপর ভিত্তি করে তাদেরকে পরামর্শ দেন, যদিন তিনি সঠিক মনে করেন তবে সংশ্লিষ্ট আদালতে অনুসন্ধান, শোনার যন্ত্র বা টেলিযোগাযোগ পরোয়ানার জন্য দরখাস্ত করে।
সাম্প্রতিক সংবিধান যেমন দক্ষিণ আফ্রিকার সংবিধান পাবলিক প্রসিকিউশনের পরিচালকের স্বাধীনতা ও নিরপেক্ষতা নিশ্চিত করেছে।
কানাডা
কানাডায় অধিকাংশ প্রদেশে পাবলিক প্রসিকিউটরকে ক্রাউন অ্যাটর্নি বা ক্রাউন কাউন্সিল বলা হয়। সাধারণত প্রাদেশিক অ্যাটর্নি জেনারেল তাদেরকে নিয়োগ দেন।
স্কটল্যান্ড
যদিও স্কটস আইন একটি মিশ্র ব্যবস্থা, তার সিভিল আইন তার সিভিল আইন ঐতিহ্যকে ইঙ্গিত করে। এখানে সকল অভিশংসন প্রসিকিউটরের রাজস্ব দিয়ে পরিচালিত হয় এবং লর্ড এডভোকেটের পক্ষে এডভোকেট ডেপুট দ্বায়িত্ব পালন করে এবং তত্ত্বানুসারে তারা পুলিশের দ্বারা সরাসরি তদন্ত চালনা করতে পারে। খুব গুরুত্বপূর্ণ ক্ষেত্রে অভিশংসক, এডভোকেট ডেপুট বা লর্ড এডভোকেট পুলিশী তদন্তের দায়িত্ব নিতে পারেন। বিবেচনার ভিত্তিতে অভিশংসক,  এডভোকেট ডেপুট বা লর্ড এডভোকেট আদালতে মামলা রুজু করতে পারেন অথবা দীর্ঘ অথবা সংক্ষিপ্ত পদ্ধতি মামলা করা বা না করার সিদ্ধান্ত নিতে পারেন। স্কটল্যান্ডে অন্যান্য পথও খোলা আছে যেমন আর্থিক জরিমানা এবং অ-আদালত ভিত্তিক হস্তক্ষেপ যেমন, পুনর্বাসন এবং সামাজিক কাজ সকল অভিযোগ ক্রাউন অফিস এবং অভিশংসকের রাজস্ব পরিষেবার মাধ্যমে পরিচালনা করা হয়। শিশু শুনানির ক্ষেত্রে প্রকিউরেটর ফিসক্যাল জড়িত হয় যেখানে আদালতের আইনের বদলে আইন সদস্যদের একটি প্যানেল নিযুক্ত হয়।
মার্কিন যুক্তরাষ্ট্র
মার্কিন যুক্তরাষ্ট্রে এরকম অভিশংসন অফিসের পরিচালক আইনি এখতিয়ারের উপর ভিত্তি করে বিভিন্ন নামে পরিচিত। অভিশংসনে আইনি পক্ষ আইন ভঙ্গকারী সন্দেহভাজন ব্যক্তি বা কর্পোরেশনের বিরুদ্ধে মামলা লড়ে এবং পরবর্তী ফৌজদারী তদন্ত পরিচালনা, অপরাধীর শাস্তি সম্পর্কে সুপারিশ করে এবং শুধুমাত্র এটর্নি গ্রান্ড জুরিতে অংশগ্রহণের অনুমতি প্রাপ্ত হয়।
রাজ্য থেকে রাজ্যে রাজ্য আদালতে (মার্কিন যুক্তরাষ্ট্রের) প্রসিকিউটরের উপাধি পৃথক হয় এবং সরকারের পর্যায় (যেমন শহর, কাউন্টি এবং রাজ্য) এবং সিটি অ্যাটর্নি, কমনওয়েলথ এটর্নী (কেনটাকি এবং ভার্জিনিয়া), কাউন্টি অ্যাটর্নি ( আরিজোনা), কাউন্টি প্রসিকিউটর ( নিউ জার্সি এবং ইন্ডিয়ানা ), জেলা অ্যাটর্নি (উত্তর ক্যারোলিনা জর্জিয়া, ম্যাসাচুসেটস, নিউ ইয়র্ক, পেনসিলভানিয়া, ওকলাহোমা এবং টেক্সাস ), জেলা এটর্নি জেনারেল (টেনেসি), প্রসেকিউটিং অ্যাটর্নি ( হাওয়াই, আইডাহো, ওহাইও, মিশিগান, ওয়াশিংটন জেলা এবং পশ্চিম ভার্জিনিয়া এবং মিসৌরিতে যেখানে "শহর" অ্যাটর্নি প্রসিকিউটর আছে সেগুলো বাদে), স্টেট অ্যাটর্নি (কানেকটিকাট, ফ্লোরিডা, ইলিনয়, মেরিল্যান্ড, এবং ভারমন্ট), স্টেট প্রসিকিউটর, অ্যাটর্নি জেনারেল (ডেলাওয়্যার এবং রোড আইল্যান্ড), এবং উকিল (দক্ষিণ ক্যারোলিনা) ইত্যাদি নামে পরিচিত। অধিকাংশ ক্ষেত্রে স্থানীয় নির্বাচনের মাধ্যমে প্রসিকিউটর নির্বাচিত করা হয় এবং অন্যান্য এটর্নীদেরকে ডেপুটি অথবা সহায়ক হিসেবে অফিসের কাজকর্ম করতে সাধারণত ভাড়া করা হয়। মার্কিন যুক্তরাষ্ট্রের এটর্নি রাষ্ট্রপতি কর্তৃক নিযুক্ত হন এবং যুক্তরাষ্ট্রের ফেডারেল সরকারের প্রতিনিধিত্বকারী মার্কিন সিনেট এটাকে নিশ্চিত করে, সকল বেসামরিক এবং অপরাধ মামলায়। কিছু কিছু রাজ্যে ব্যক্তিগত এটর্নী জেনারেল ব্যক্তিপক্ষে ফৌজদারী মামলা লড়তে পারে।
সিভিল আইন বিচারব্যবস্থায়
প্রসিকিউটরগণ সাধারণত সিভিল সারভ্যান্ট যারা আইনে বিশ্ববিদ্যালয়ের ডিগ্রীধারী এবং বিচার প্রশাসনে অতিরিক্ত প্রশিক্ষণ প্রাপ্ত। কিছু দেশ যেমন ফ্রান্স এবং ইতালিতে তারা বিচারকদের মত একই কোরের বেসামরিক চাকর।
বেলজিয়াম
বেলজিয়ামে সিনিয়র ক্রাউন প্রসিকিউটর বা প্রকিউরিয়র দু রই/ প্রকিউরিয়র দেস কোনিংস (অথবা প্রকিউরার জেনারেল/প্রকিরিয়র জেনার‍্যাল আপলি আদালত ও উচ্চ আদালতের) ক্রাউন প্রসিকিউটরের সমর্থন পেয়ে থাকেন। তিনি প্রাথমিক তদন্ত শুরু করেন এবং একজন সন্দেহভাজনকে ২৪ ঘণ্টার জন্য আইনের হেফাজতে রাখতে পারেন। প্রয়োজনে ক্রাউন প্রসিকিউটর একজন অনুসন্ধানী বিচারককে একটি বিচার বিভাগীয় তদন্ত পরিচালনার অনুরোধ করতে পারেন। একজন বিচারক যখন অনুসন্ধান চালা তখন ক্রাউন প্রসিকিউটর কোন প্রকার জিজ্ঞাসাবাদ পরিচালনা করেন না কিন্তু অপরাধ সংঘটনের পরিধি বের করেন যা নিয়ে বিচারক ও আইনপ্রয়োগকারী বাহিনী কাজ করে। আরো তদন্তের জন্য বিবাদী পক্ষের কৌসুলীর মত ক্রাউন প্রসিকিউটর অনুরোধ করতে পারেন। ক্রাউন প্রসিকিউটর নীতিগত সিদ্ধান্ত গ্রহণে দায়িত্বপ্রাপ্ত এবং প্রয়োজনানুসারে মামলা এবং পদ্ধতির অগ্রাধিকার নির্ধারণ করতে পারেন। অপরাধের বিচারের সময় প্রসিকিউটরকে অবশ্যই ট্রায়ার যেমন জজ বা জুরির কাছে মামলার পরিচয় ও ব্যাখ্যা দিতে হবে। তারা সাধারণত যুক্তিসংগত শাস্তির সুপারিশ করে আদালতের কাছে কিন্তু আদালত তা মানতে বাধ্য নয়। আদালত কঠিন বা নরম সিদ্ধান্ত নিতে পারে। ক্রাউন প্রসিকিউটরের বেশ কিছু প্রশাসনিক দ্বায়িত্বও পালন করতে হয়। সিভিল কর্মের সময়ে তারা আদালতকে পরামর্শ দেয়। বেলজিয়ামের আইনে জজ এবং প্রসিকিউটর একই পদের বিচার বিভাগীয় কর্মকর্তা এবং একই বেতন ভাতা প্রাপ্ত হন। আইন মন্ত্রী অপরাধ তদন্তের আদেশ দিতে পারেন কিন্তু বাঁধা দিতে পারেন না।
ব্রাজিল
ব্রাজিলে সরকারি প্রসিকিউরেটর একটি স্বায়ত্তশাসিত সিভিল সারভেন্ট গঠন করে - Ministério Público (আক্ষরিক অর্থে সরকারী মন্ত্রণালয়) - ফেডারেল এবং রাজ্য উভয় স্তরে কাজ করে। প্রকুরাদোরেস দা রিপাবলিকা - ফেডারেল প্রসিকিউটর - তিন স্তরে বিভক্ত, আদালতের অধিক্ষেত্র অনুযায়ী যেখানে তারা কাজ করে। "procuradores da República" (ফেডারেল প্রসিকিউটর) একক বিচারকের সামনে এবং নিম্ন আদালতে কাজ করেন, "procuradores regionais da República" (যেসকল প্রসিকিউরেটর ফেডারেল আপীল আদালতে কাজ করেন) এবং  "subprocuradores gerais da Repúblic  (যেসকল প্রসিকিউরেটর সুপেরিয়র  ফেডারেল আদালতে কাজ করেন)। ফেডারেল বডির প্রধান Procurador Geral da República ব্রাজিলের সর্বোচ্চ আদালত Supremo Tribunal Federal (STF) এর সামনে মামলা পরিচালনা করেন। রাজ্য পর্যায়ে কাজ সাধারণত promotores de Justiça" (রাজ্য অভিশংসক) যারা নিন্ম আদালতে কাজ করেন এবং "procuradores de Justiça" (রাজ্যের আপীল আদালতে কাজ করা অভিশংসক)  এই দুই ভাগে বিভক্ত। এছাড়া সামরিক অভিশংসক যার কর্মক্ষেত্র ফেডারেল প্রসিকিউরেটরের সংগে যুক্ত।
ব্রাজিল প্রসিকিউটর' প্রধান কাজ উন্নীত করা হয়, বিচার যেমন তারা দায়িত্ব আছে না শুধুমাত্র চেষ্টা, ফৌজদারি মামলা, কিন্তু যদি বিচারের সময়, তারা হয়ে বিশ্বাস এর একটি প্রতিবাদী এর ইনোসেন্স অনুরোধ বিচারক to acquit তাকে. প্রসিকিউটর এর অফিসে সবসময় শেষ কথা কিনা তা ফৌজদারি অপরাধ হবে বা হবে না, চার্জ বাদে, যারা বিরল ক্ষেত্রে, যা ব্রাজিলিয়ান আইন জন্য করতে পারবেন, ব্যক্তিগত প্রসিকিউশন. এই ক্ষেত্রে, প্রসিকিউটর হবে পৌরোহিত্য হিসাবে custos legis, দায়ী হচ্ছে তা নিশ্চিত করার জন্য বিচার প্রকৃতপক্ষে বাহিত আউট. যদিও ক্ষমতাপ্রাপ্ত আইন দ্বারা তা করার, প্রসিকিউটর আচার ফৌজদারি তদন্ত শুধুমাত্র প্রধান ক্ষেত্রে, সাধারণত জড়িত পুলিশ বা সরকারি কর্মকর্তাদের' অন্যায়. এছাড়াও, তারা ভারপ্রাপ্ত বাহ্যিক নিয়ন্ত্রণ ধরে পুলিশ কার্যকলাপ (শিল্প. 129, সপ্তম, ব্রাজিলিয়ান ফেডারেল Constituition) এবং অনুরোধ diligences, এবং দীক্ষা, একটি পুলিশ তদন্ত (শিল্প. 129, অষ্টম, ব্রাজিলিয়ান ফেডারেল সংবিধান). The power of পৃথক প্রসিকিউটর রাখা ফৌজদারি তদন্ত এখনও বিতর্কিত এবং যদিও ব্যাপক দ্বারা সমর্থিত বিচারক, প্রসিকিউটর এবং সাধারণ জনসংখ্যার, এটা হচ্ছে প্রতিযোগিতা করার আগে, নেত্রী ট্রাইব্যুনাল ফেডারেল.
আইন অনুযায়ী 12.830/2013, "delegado de polícia" (পুলিশ প্রধান) হিসেবে পুলিশ কর্তৃপক্ষ দায়ী আবহ জন্য ফৌজদারি তদন্ত মধ্যে ব্রাজিল এর দ্বারা একটি পুলিশ তদন্ত, নামে "inquérito policial", বা অন্যান্য পদ্ধতি দ্বারা উপলব্ধ যে আইন আছে, উদ্দেশ্য প্রতিপাদক এই পরিস্থিতিতে জড়তা এবং লেখকের ফৌজদারি অপরাধের. অনুরূপ বিধান পাওয়া যায়, আর্ট. 4º এর ব্রাজিলিয়ান কোড ফৌজদারী কার্যবিধির এবং শিল্প. 144, §4º, ব্রাজিলিয়ান ফেডারেল সংবিধান.
ফৌজদারি দায়িত্বপালনের পাশাপাশি ব্রাজিলিয়ান প্রসিকিউটর যারা ব্রাজিলিয়ান সংবিধান দ্বারা অনুমোদিত, ব্যক্তি বিশেষ, বাণিজ্যিক এন্টারপ্রাইজ এবং ফেডারেল,  রাজ্য ও পৌর সরকারের বিরুদ্ধে, সংলঘুদের রক্ষা, পরিবেশ, ভোক্তা এবং সুশীল সমাজ রক্ষায় ব্যবস্থা নেন।
ফ্রান্স
ফ্রান্সে প্রসিকিউরেটরের অফিস প্রধান প্রসিকিউরেটর বা প্রকিউরার দে লা রিপাবলিক (বা আপিল আদালত অথবা উচ্চ আদালতের প্রকিউরার জেনারেল) যাকে সহায়ক ডেপুটি প্রসিকিউরেটর এবং সহযোগী প্রসিকিউরেটর (সাবস্টিটিউটস) নিয়ে গঠিত। প্রধান প্রসিকিউটর প্রধানত প্রাথমিক তদন্ত শুরু করেন এবং প্রয়োজন হলে অনুসন্ধানী বিচারক প্রার্থনা করেন, বিচার বিভাগীয় তদন্তে নেতৃত্ব দেওয়ার দায়িত্ব প্রাপ্ত হন। প্রসিকিউরেটর তত্ত্বাবধায়কের ভূমিকা পালন করেন, বিচারক ও আইন প্রয়োগকারী বাহিনীর পরীক্ষা করা অপরাধের পরিধি নির্ধারণ করেন। আসামি পক্ষের উকিলের মত প্রধান প্রসিকিউটর অধিকতর তদন্তের জন্য দরখাস্ত করতে পারেন। ফৌজদারি মামলার সময়ে প্রসিকিউরেটর বেঞ্চ বা জুরির কাছে উপস্থাপনের দায়িত্বপ্রাপ্ত হন। প্রসিকিউটর সাধারণত শাস্তির উপদেশমূলক পরামর্শ দেন কিন্তু এটা গ্রহণ করা না করা আদালতের বিবেচ্য বিষয়। উপরন্তু, প্রসিকিউটর বিভিন্ন প্রশাসনিক দায়িত্ব পালন করেন।
জার্মানি
জার্মানিতে Staatsanwalt (আক্ষরিক অর্থে 'রাষ্ট্র অ্যাটর্নি') হচ্ছে সিনিয়র জুডিশিয়াল সার্ভিসে আজীবন সরকারি কর্মকর্তা যারা বিচারকদের মত একই কোরভূক্ত। স্ট্যান্টস্যানোয়াল্ট প্রধান ফৌজদারি তদন্তের প্রাক বিচার করে পরোয়ানা জারী অথবা প্রত্যাহারের সিদ্ধান্ত নেন। তিনি ফৌজদারি আদালতে সরকারের প্রতিনিধিত্ব করেন। তিনি শুধুমাত্র পেশাগতভাবে দায়িত্ব পালন করেন না বরং সক্রিয়ভাবে আইনের মাধ্যমে পরিস্থিতি নির্ধারণ করেন এবং প্রতিপক্ষ বা তার এটর্নি কে তথ্য উপলব্ধ করেন। মামলায় তিনি আসামীর অপরাধ বিশ্বাস করেন না, স্টেট এটর্নি আসামীর পক্ষে বা বিপক্ষে প্রসিকিউরেটরের নিজস্ব মূল্যায়ন অনুযায়ী সিদ্ধান্ত নেন। প্রসিকিউরেটরের হাতে যথেষ্ট প্রমাণ থাকলে প্রসিকিউশন করা বাধ্যতামূলক।
ইতালি
ইতালিতে প্রসিকিউরিটরের অফিস প্রধান প্রসিকিউরেটর, তাকে সহায়তা কারী ডেপুটি প্রসিকিউরেটর এবং সহকারী প্রসিকিউটর নিয়ে গঠিত। ইতালিতে প্রসিকিউটর হচ্ছে বিচার বিভাগীয় কর্মকর্তা যারা বিচারক এর মত এবং বিভিন্ন অনুষ্ঠানে তাদেরকে পাবলিকো মিনিস্টার হিসেবে উল্লেখ করা হয়।
ইতালীয় প্রসিকিউটর কাস্টস লেজিস হিসেবে দ্বায়িত্ব পালন করেন। ন্যায় বিচার নিশ্চিত করতে তিনি দায়বদ্ধ। তারা সংবিধানের অধীনে প্রাথমিক তদন্ত শুরু করেন যখন তাদেরকে অপরাধ সম্পর্কে অবগত বা ব্যক্তিগত বিজ্ঞপ্তি দিয়ে জানানো হয়। তারা সরাসরি তদন্ত অথবা (বিচারিক) পুলিশ গোয়েন্দাদের (প্রসিকিউটরের সাথে তারা সমান্তরালে তদন্ত চালিয়ে যেতে পারে) আদেশ অথবা পরিচালনার মাধ্যমে করতে পারে: যদি সামনে এগোনোর জন্য যথেষ্ট প্রমাণ পাওয়া যায় তবে প্রসিকিউশন বাধ্যতামূলক এবং প্রাথমিক তদন্ত থেকে একে বিচার প্রক্রিয়ায় সরিয়ে নেওয়া হয়। বিচারে প্রসিকিউটিং এটর্নিকে প্রসিকিউশন পরিচালনা করতে হয় তবে অন্ধ উৎস আকড়ে ধরায় বাধা আছে কারণ তাদেরকে ন্যায়বিচার প্রতিষ্ঠা করতে হবে। তার মানে হলো তাদের দায়িত্ব শুধুমাত্র ফৌজদারি মামলা লড়া নয় বরং বিচারককে সুনিশ্চিত সিদ্ধান্তে পৌঁছাতে সাহায্য করা। বিচারের সময়ে তাদেরকে বিবাদীর নির্দোষিতা বা প্রমাণ না থাকার ব্যাপারে সহমত হতে হবে।
আপিল আদালতে প্রসিকিউরেটরের অফিসকে বলা হয় প্রকুরা জেনারেল এবং চিফ প্রসিকিউটর প্রকুরাটোরে জেনারালে (পিজি)। ইতালির উচ্চ আদালত কোর্তে দি ক্যাসাজিয়োনে এর পূর্বে চীফ জেনারেল প্রসিকিউরেটর হচ্ছে প্রকুরা জেনারালে প্রেসো লা কোর্তে দি ক্যাসাজিয়োনে।
প্রসিকিউরেটরদের তাদের কর্মজীবনে অন্যের পক্ষে লড়াই করার অনুমতি দেওয়া হয়; কিন্তু সাম্প্রতিকতর সময়ে ইতালীয় সাংবিধানিক আদালত বলেছে যে সকল প্রসিকিউরেটর বিচারক হতে আগ্রহী তাদেরকে অবশ্যই অন্য অঞ্চলে বদলি হতে দেবে এবং তাদের শুরু করা বিচারের শুনানী শোনা অথবা আদালতে বসায় নিষেধাজ্ঞা আছে।
পোল্যান্ড
পোল্যান্ডের সর্বোচ্চ প্রসিকিউটরের কার্যালয় হচ্ছে প্রকুরাটর জেনার‍্যালনী (প্রসিকিউটর জেনারেল) - চীফ অভ দ্যা প্রকুরাতুরা জেনার‍্যালনা প্রসিকিউটর জেনারেল অফিস)। জিপির পাঁচজন ডেপুটি আছে। পোল্যান্ডের পাবলিক প্রসিকিউরেটর চার স্তর বিশিষ্ট: জেনারেল প্রসিকিউটর অফিস --> আপিল প্রসিকিউটর অফিস (১১) --> জেলা অভিশংসক অফিস (৪৬) --> আঞ্চলিক প্রসিকিউটর অফিস (৩২৬)।
দক্ষিণ কোরিয়া
প্রসিকিউটরগণ সরকারি কর্মকর্তা যারা বিচার মন্ত্রণালয়ের সদস্য।
প্রসিকিউটরগণ প্রত্যক্ষ বা পরোক্ষভাবে অপরাধ তদন্ত করতে পারেন। সমগ্র প্রক্রিয়ার তদন্ত এবং আদালত প্রসিকিউশনের জন্য তারা দায়িত্ববান। কোরীয় আধুনিক আইন মহাদেশীয় পন্থায় প্রণয়ন করার পর থেকে কোরীয় প্রসিকিউরেটরের ভূমিকা তদন্ত পরিচালনা এবং বিচার প্রক্রিয়া ইউরোপের সমতুল্য। কোরিয়ান প্রসিকিউরেটরগণ সাবেক রাষ্ট্রপতি (১৯৯৫) এবং রাষ্ট্রপতির পুত্রদের (১৯৯৭ এবং ২০০২) অভিশংসন নিয়ে গর্ববোধ করে। তাছাড়া তারা দুর্নীতিগ্রস্ত উচ্চপদস্থ কর্মকর্তা ও ব্যবসায়ী নেতাদের শাস্তিদানে ভূমিকা পালন করে। কোরিয়ায় অভিশংসকের অভিযুক্ত ব্যক্তি বা বিবাদীকে কোরীয় প্রজাতন্ত্র ত্যাগে আন্তর্জাতিক বাধা দিতে পারে।
সুইডেন
সুইডেনে পাবলিক প্রসিকিউটরগণ আইনজীবী যারা পাবলিক প্রসিকিউরেটরের সুইডীয় অফিসের বাইরে কাজ করে এবং গুরুতর অপরাধের ক্ষেত্রে পুলিশি তদন্ত পরিচালনা করে। পাবলিক প্রসিকিউরেটরগন জনতার পক্ষে গ্রেফতার এবং পরোয়ানার সিদ্ধান্ত নেন এবং তিনিই একমাত্র সরকারি কর্মকর্তা যিনি এরকম সিদ্ধান্ত নিতে পারেন। বাদিরও তাদের নিজস্ব বিশেষ প্রসিকিউটর ভাড়া করার ব্যবস্থা আছে। ব্যতিক্রম হয় তখন যখন প্রিন্ট মিডিয়ার স্বাধীনতা সংক্রান্ত অপরাধের বিরুদ্ধে যেখানে এটর্নি জেনারেল প্রাইকিউরেটিং এটর্নির ভূমিকা পালন করেন। আদালতে প্রসিকিউরেটর বিবাদীর সাথে উপদেশমূলক সম্পর্ক স্থাপন প্রয়োজনীয় নয় কিন্তু মামলা তদন্তের বাধ্যবাধকতা রয়েছে যা বিবাদীকে দোষী বা নির্দোষ সাব্যস্ত করে। তিনি বিচার বিভাগীয় কর্মকর্তা নন এবং আদালতে ব্যক্তিগত আলোচনায় অংশগ্রহণ করতে পারবেন না।
পাবলিক প্রসিকিউটর একমাত্র সরকারি কর্মকর্তা যিনি আপিল আদালততে আপিল মামলা করার সিদ্ধান্ত নিতে পারেন। অন্যথায় বিবাদীপক্ষের কৌসুলি, বাদী, তাদের প্রতিনিধি এবং মামলার অন্যান্য পক্ষ আপিলের প্রস্তাব করে। যখন আপিল আদালত একটি মামলার সিদ্ধান্ত নেয়, মামলার প্রসিকিউরেটর পাবলিক প্রসিকউশনের পরিচালকের কাছে উচ্চ আদালতে আপীলের অধিকার প্রেরণ করে।
সমাজতান্ত্রিক আইন বিচারব্যবস্থায়
সমাজতান্ত্রিক বিচার ব্যবস্থায় পাবলিক প্রকিউরেটর হিসেবে ব্যবহৃত হয়, কিছু ক্ষেত্রে পাবলিক প্রসিকিউরেটর অন্যান্য আইনি পদ্ধতির সংগে সম্পৃক্ত, সঙ্গে আরো বেশ কিছু সুদূরপ্রসারী দায়িত্ব পালন করতে হয় যেমন তদন্ত পরিচালনা অন্যথায় পুলিশের শাখা দ্বারা সঞ্চালিত হবে। বিপরীতভাবে সমাজতান্ত্রিক দেশে পুলিশি ব্যবস্থা যেমন সোভিয়েত ইউনিয়নের মিলিশিয়া পশ্চিমা গণতন্ত্রের পুলিশের মত একই ভূমিকা পালনা করেনা।
গণপ্রজাতন্ত্রী চীন
গণপ্রজাতন্ত্রী চীনে পাবলিক প্রকিউরেটরের অবস্থান গোয়েন্দা ও পাবলিক প্রসিকিউটর উভয়ের অনুরূপ। বৈধভাবে তারা গণপ্রজাতন্ত্রী চীনের পাবলিক প্রসিকিউটরের আইনে আবদ্ধ। ৬ নং নিবন্ধ অনুযায়ী পাবলিক প্রসিকিউরেটরের কার্যাবলি এবং দায়িত্ব নিম্নরূপ :
ভিয়েতনাম
ভিয়েতনামে পাবলিক প্রসিকিউটরের সর্বোচ্চ অফিস হচ্ছে সুপ্রিম পিপলস প্রকিউরেসি।
প্রাতিষ্ঠানিক স্বাধীনতা
অনেক দেশে প্রসিকিউটরের প্রশাসন সরাসরি নির্বাহী শাখারর অধস্তন (যেমন, মার্কিন অ্যাটর্নি জেনারেল রাষ্ট্রপতির মন্ত্রিসভার সদস্য)। কিছু অন্যান্য দেশ যেমন ইতালি বা ব্রাজিল এ প্রসিকিউটর হচ্ছে বিচারিক সিভিল সারভেন্ট তাই তাদের অনুক্রম বিচারকদের মত এবং তারা ঐতিহ্যগত ভাবে সমান স্বাধীনতা ভোগ করে।
অনেক দেশে ব্যক্তিগত প্রসিকিউসনের একটি ধরন বিদ্যমান যেখানে ব্যক্তি বা ব্যক্তিগত প্রতিনিধি সরাসরিভাবে আদালতে পিটিশন দাখিল করতে পারে এবং দোষী মনে করা ব্যক্তির বিরুদ্ধে বিচারে দাঁড়াতে পারে।
ব্যক্তিগত প্রসিকিউশন
ইংল্যান্ডের প্রাক ইতিহাসে অভিযুক্ত ব্যক্তি এবং তার পরিবারের ব্যক্তিগত এটোর্নি নিয়োগের অধিকার ছিলো। এই এটোর্নি অভিযুক্ত ব্যক্তির পক্ষে ফৌজদারী অভিযোগের বিরুদ্ধে যুক্তিতর্ক উপস্থাপন করতে পারতেন। ১৮ শতকে সকল ফৌজদারি অপরাধের অভিশংসন ব্যক্তিগতভাবে হতো। ঔপনিবেশিক আমেরিকায় ডাচ (এবং সম্ভবত ফরাসিগণ) অ্যাটর্নি জেনারেল এর অফিসের সম্প্রাসারণ ও অনুশীলন করতো। ফলে সরকারি কর্মকর্তাদের অভিশংসন অপরাধের মোকাবিলা করতে হতো। ১৯ শতকে ব্যক্তিগতভাবে নিয়োগ করা অভিশংসক রাজ্যে ক্রিমিনাল জাস্টিস সিস্টেমে গুরুত্বপূর্ণ উপাদান হয়ে ওঠে। ভার্জিনিয়ার সাধারণ আইনে ব্যক্তিগত প্রসিকিউটর ব্যবহার অন্তর্ভুক্ত করা হয় যা এখনও সেখানে বৈধ আছে। ১৯৭৫ সাল পর্যন্ত উত্তর ক্যারোলিনায় ব্যক্তিগত প্রসিকিউশন ব্যবহার করা হয়েছে। নাইজেরিয়াতেও ব্যক্তিগত প্রসিকিউশন ব্যবহার করা হয়েছে কিন্তু এখন আর ব্যবহার করা হয় না।
ব্রুস L. বেনসন's পরিবেশন করা এবং রক্ষা প্রশংসা ভূমিকা ব্যক্তিগত প্রসিকিউটর প্রায়ই দ্বারা নিযুক্ত প্রসিকিউশন সমিতি, চাহিদা ভজনা অপরাধের শিকার ইংল্যান্ড. মৌলবাদী উদারবাদী তত্ত্ব ঝুলিতে যে পাবলিক প্রসিকিউটর উচিত অস্তিত্ব নেই, কিন্তু যে অপরাধের উচিত, এর পরিবর্তে হিসাবে গণ্য করা সিভিল torts. মারে Rothbard লিখেছেন, "একটি উদারবাদী বিশ্বের হতে হবে, কোন অপরাধের বিরুদ্ধে একটি অসুস্থ-সংজ্ঞায়িত 'সমাজ' এবং সেইজন্য, কোন ধরনের ব্যক্তি হিসেবে 'জেলা অ্যাটর্নি' সিদ্ধান্ত নেয় যারা একটি চার্জ, এবং তারপর presses, যাদের বিরুদ্ধে অভিযোগ কথিত অপরাধী."
সিদনা আলী মসজিদ
সিদনা আলি মসজিদ (مسجد سيدنا علي) হচ্ছে ইসরায়েলের হার্জলিয়ার উত্তরাংশে সমুদ্র সৈকতের আল-হারাম নামক জনবহুল গ্রামে অবস্থিত একটি মসজিদ। এটি ১৯৯৮ সাল থেকে একটি মসজিদ এবং একটি মাদ্রাসা হিসেবে কার্যক্রম শুরু করে।
মসজিদটি স্থানীয় দরবেশ আলী বে-যিনি ১০৮১ সালে মারা যান তাঁর সমাধির পাশে অবস্থিত। আলী সুলতান বেবারসের জীবনীর লেখক। যাকে মুহি আল-দীন (মৃত্যু ১২৯২) মহান পণ্ডিত এবং অলৌকিক কর্মী বলে সম্মানিত করেন। মুজির আল-দীন অনুসারে ১২৬৫ সালে বেবার সমাধিটি পরিদর্শন করেছিলেন।ভজেরুজালেম রাজ্যের আরসুফ গ্রামটি ক্রুসেডারদের থেকে পুনরুদ্ধার করার আগে বেবারস বিজয়ের জন্য প্রার্থনা করতে এসেছিলেন। একটি বার্ষিক উৎসব হতো যা এখানে ১৫ শতকে হতে 1940 এর দশক পর্যন্ত অব্যাহত ছিল।
বিদ্যমান ভবনটির নির্মাণ ও মেরামতে বিভিন্ন যুগের অংশ থাকলেও পিটারসেন দাবি করেছেন যে সব ১৫শতক পরবর্তী সংস্করণ। যখন তারাগান উপাদানগুলি শনাক্ত করে বিশেষ করে মিনারের প্রবেশদ্বার যা ১২৭০-৯০ এর দশকের অন্যান্য প্রারম্ভিক মামলুক ধর্মীয় ভবনের শৈলীর মত। উল্লেখ্য যে এই ধরনের সমর্থন করার জন্য কোনো লিখিত নথি অবশিষ্ট নেই। ১৯৫০ সালে বর্ণিত বিল্ডিংয়ের অংশটি অদৃশ্য হয়ে গেছে। তারাগান ১৫ শতকের শেষের দিকের গুরুত্বপূর্ণ সংযোজন।সমাধির উপর একটি মার্বেল স্মৃতিস্তম্ভ এবং একটি মিনার সহ ত্রয়োদশ এবং পঞ্চদশ শতাব্দীর মাঝামাঝি সময়ে খিলানযুক্ত তোরণগুলি নির্মাণকৃত। দ্বিতীয় তলার কক্ষগুলোতে ও মিহরাব এ শিলালিপি যুক্ত করা হয়েছে। প্রথম বিশ্বযুদ্ধ নৌ-বোমা হামলায় মিনারটি ধ্বংস হয়ে যায় এবং তারপর পুনর্নির্মাণ করা হয়। প্রধান মেরামতের কাজ হয় ১৯২৬, ১৯৫৯ এবং ১৯৯১-১৯৯২ সালে।
১৯৯০ সাল থেকে ইসরাইল এর রাজধানীতে অবস্থানের কারণে মসজিদটি গ্যালিলি গ্রাম থেকে আসা ইসরায়েলি আরবদের এবং জাফা এবং রামলা এর মতো স্থানের শহরবাসীদের তীর্থযাত্রার একটি জনপ্রিয় লক্ষ্য শুক্রবার এসে সমাধিতে প্রার্থনা এবং বিভিন্ন অনুষ্ঠানে অংশগ্রহণ করা।
পাণ্ডবনী
থাম্ব| [[তীজন বাঈ|তিজন বাই, পান্ডবণীর প্রখ্যাত প্রতিপাদক]] পান্ডবণী (পান্ডবদের গান এবং গল্প) হল একটি লোকগানের শৈলী যার মাধ্যমে প্রাচীন ভারতীয় মহাকাব্য মহাভারতের গল্পের বর্ণনা করা হয়। গানের সাথে সাথে গায়ক বিশেষ তারযন্ত্রও বাজায় যার ফলে সংগীত মূর্চ্ছনার সৃষ্টি হয়। পান্ডবনীতে বর্ণিত গল্পের প্রধান নায়ক হল পাণ্ডবদের দ্বিতীয় ভাই ভীম।
লোকনাট্য ও লোকগানের এই রূপটি ভারতের কেন্দ্রীয় রাজ্য ছত্তিশগড় এবং মধ্যপ্রদেশ, উড়িষ্যা এবং অন্ধ্র প্রদেশের পার্শ্ববর্তী অঞ্চলে জনপ্রিয়।
অধুনা সময়কালে ঝাদুরাম দেওয়ানগান এবং তিজন বাই হল পান্ডবনী লোক শৈলীর সবচেয়ে বিখ্যাত গায়ক। সমসাময়িক শিল্পীদের মধ্যে, রিতু ভার্মা ও জনপ্রিয় শান্তিবাই চেলক এবং উষা বার্লেও এই লোকগান শৈলীর সাথে যুক্ত।
উৎপত্তি
এই গায়ন শৈলীর উৎপত্তির সঠিক ইতিহাস জানা যায় না। এই শৈলীর এক প্রমুখ গায়ক তিজন বাইয়ের মতে, এই শৈলী মহাভারতের সময়কালের মতোই পুরানো হতে পারে, সেই সময়ে খুব কম লোকই পড়তে ও লিখতে পারত এবং এভাবেই সম্ভবত তারা তাদের গল্প প্রজন্মের পর প্রজন্ম শুনিয়ে এসেছে। পুরাকালে পাণ্ডবণী একচেটিয়াভাবে কেবলমাত্র পুরুষদের দ্বারা উপস্থাপিত করা হত। ১৯৮০ -এর দশক থেকে মহিলারাও পাণ্ডবণী উপস্থাপনায় ভাগ নিতে শুরু করেন।
গায়ন শৈলী
পাণ্ডবণীর আক্ষরিক অর্থ হল পাণ্ডবদের গল্প বা গান। মহাভারতের কিংবদন্তি পাঁচ ভাই এই গল্পের নায়ক। প্রধান গায়ক একতারা বা তম্বুরা (তারের বাদ্যযন্ত্র) বাজিয়ে মহাকাব্য থেকে একটি পর্ব গায়নের মাধ্যমে শ্রোতাদের কাছে ব্যাক্ত করেন। তার এক হাতে ছোট ঘণ্টা এবং ময়ূরের পালক দিয়ে সজ্জিত থাকে এবং কখনও কখনও এক জোড়া করতাল বাদ্যযন্ত্র হিসাবে ব্যবহার হয় ।
পান্ডবনী উপস্থাপনার সময় বাদ্যযন্ত্র একতারার গুরুত্বপূর্ণ ভুমিকা রয়েছে। গল্পের সাথে সাথে তম্বুরা কখনো হয়ে ওঠে ভীমের গদা, কখনো সেটি হয়ে ওঠে অর্জুনের ধনুক বা রথ। কখনো বা দুশাসানের দ্বারা রাণী দ্রৌপদীর চুল টেনে ধরার প্রতীকস্বরূপ, ইত্যাদি। বাদ্যযন্ত্র হয়ে ওঠে গল্পের চরিত্র। উত্তেজনাপূর্ণ গায়ন এবং নাটকীয় পরিবেশনের মাধ্যমে গায়ক বা কথক মহাভারতের ঘটনার বর্ণনা করে। একটি পর্বের সমাপ্তিতে রীতি অনুসারে একটি অবিলম্ব নৃত্যেবিরাম হয়। প্রধান গায়কের সাথে দুই বা তিনজন সহ গায়ক থাকে যারা সাধারণত গান গেয়ে ও হারমোনিয়াম, তবলা, ঢোলক, মঞ্জিরা ইত্যাদি বাজিয়ে প্রধান গায়কের উপস্থাপনায় সহায়তা করে।
ফরিদগঞ্জ উপজেলা
ফরিদগঞ্জ বাংলাদেশের চট্টগ্রাম বিভাগ এবং চাঁদপুর জেলা এর একটি উপজেলা। ৭ অক্টোবর ১৯১৮ সালে ফরিদগঞ্জ থানা এবং ১৯৮২ সালে ফরিদগঞ্জ উপজেলা হিসেবে গঠিত হয়। বর্তমানে এটি একটি উপজেলা। চাঁদপুর জেলা শহর থেকে মাত্র প্রায় ১৭ কিলোমিটার দূরে ফরিদগঞ্জ উপজেলা শহর অবস্থিত।
অবস্থান ও আয়তন
ফরিদগঞ্জ উপজেলাটি চট্টগ্রাম বিভাগের চাঁদপুর জেলায় অবস্থিত। সমতল ভূমির এই উপজেলার মধ্য দিয়ে ডাকাতিয়া নদী প্রবাহিত হয়েছে। এ উপজেলার আয়তন ২৩১.৫৬ বর্গ কিলোমিটার (৫৭,২২০.৬০ একর)। ফরিদগঞ্জ উপজেলার উত্তরে চাঁদপুর সদর উপজেলা ও হাজীগঞ্জ উপজেলা, দক্ষিণে লক্ষ্মীপুর জেলার রামগঞ্জ উপজেলা ও রায়পুর উপজেলা, পূর্বে লক্ষ্মীপুর জেলার রামগঞ্জ উপজেলা, পশ্চিমে হাইমচর উপজেলা ও চাঁদপুর সদর উপজেলা।
ইতিহাস
বর্তমান ফরিদগঞ্জ ১৯১৮ সালের ৭ অক্টোবর থানা এবং ১৯৮২ সালে স্বয়ংসম্পূর্ণ উপজেলা হিসেবে রূপান্তরিত হয়েছিল। এ উপজেলার নাম ফরিদগঞ্জ হওয়ার পেছনে বিভিন্ন ধারণা প্রচলিত আছে। যার মধ্যে রয়েছে-
প্রশাসনিক এলাকা
ফরিদগঞ্জ উপজেলায় বর্তমানে ১টি পৌরসভা ও ১৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম ফরিদগঞ্জ থানার আওতাধীন।
জনসংখ্যার উপাত্ত
২০১১ সালের আদমশুমারি অনুযায়ী, ফরিদগঞ্জ উপজেলার মোট জনসংখ্যা ৩,৯৬,৬৮৩ জন। এর মধ্যে পুরুষ ১,৮২,৩৬০ জন এবং মহিলা ২,১৪,৩২৩ জন। মোট পরিবার ৮৫,৬৭৮টি। হিন্দু সম্প্রদায়ের মধ্যে বাউল বৈষ্ণব সম্প্রদায় এই এলাকায় অতি পরিচিত। তাদের আশ্রমের নাম অধিকারী ঠাকুরের সেবাশ্রম।
শিক্ষা
২০১১ সালের আদমশুমারি অনুযায়ী ফরিদগঞ্জ উপজেলার সাক্ষরতার হার ৫৮.১%।
চিকিৎসা সংশ্লিষ্ট প্রতিষ্ঠান
১. ১২নং চরদুঃখিয়া(পঃ) [দিঘিরপাড়] উপ-স্বাস্থ্য কেন্দ্র।
২. ১৫নং রূপসা (উঃ) রূপসা,উপ-স্বাস্থ্য কেন্দ্র।
৩. ৮নং পাইকপাড়া (দঃ) কড়ৈতলীউপ-স্বাস্থ্য কেন্দ্র।
৪. ৫নং গুপ্টি (পূঃ) আষ্টা, উপ-স্বাস্থ্য কেন্দ্র।
পৌরসভা- ফরিদগঞ্জ উপজেলা স্বাস্থ্য কেন্দ্র।
১. সরখাল, ইউঃ ০২, ওয়ার্ড-১।
২. শোশাইরচর, ইউঃ ০২, ওয়ার্ড-০২।
৩. দেইচর, ইউঃ ০২, ওয়ার্ড-০৩।
৪. কৃষ্ণপুর, ইউঃ০২, ওয়ার্ড-০৩।
৫. ষোলদানা, ইউঃ ০৬, ওয়ার্ড-০১।
৭. কেরোয়া, ইউঃ ১৩, ওয়ার্ড-০১।
৮. নোয়াগাঁ, ইউঃ ১৩, ওয়ার্ড-০২।
৯. সাফুয়া, ইউঃ ১৩, ওয়ার্ড-০৩।
১০. পোঁয়া, ইউঃ১৪, ওয়ার্ড-০১।
১১. ভাটেরহদ, ইউঃ১৫, ওয়ার্ড- ০৬
১২. চরবড়ালী, ইউঃ ১৪, ওয়ার্ড-০২।
১. ফরিদগঞ্জ ডায়বেটিক সেন্টার এন্ড জেনারেল হাসপাতাল (আয়েশা ফিল্ডিং স্টেশন সংলগ্ন, ফরিদগঞ্জ, চাঁদপুর)
২. সেন্ট্রাল হাসপাতাল, ফরিদগঞ্জ (ফরিদগঞ্জ বাসষ্ট্যান্ড)
৩. ইসলামিয়া হাসপাতাল, ফরিদগঞ্জ (ফরিদগঞ্জ বাসষ্ট্যান্ড)
৪. আল-মদিনা হাসপাতাল, ফরিদগঞ্জ (ফরিদগঞ্জ বাসষ্ট্যান্ড রোড)
৫. লাইফ জেনারেল হাসপাতাল (কালির বাজার চৌরাস্তার সন্নীকটে - ফরিদগঞ্জ)
অর্থনীতি
ফরিদগঞ্জ উপজেলার অর্থনীতি বৈদেশিক রেমিটেন্স এবং কৃষি নির্ভরশীল। জনগোষ্ঠীর আয়ের প্রধান উৎস কৃষি ৪২.৯০%, অকৃষি শ্রমিক ২.৬৪%, শিল্প ০.৮৬%, ব্যবসা ১৫.২৪%, পরিবহন ও যোগাযোগ ২.৬৩%, চাকরি ১৩.৮০%, নির্মাণ ৩.৫০%, ধর্মীয় সেবা ০.৪৩%, রেন্ট অ্যান্ড রেমিটেন্স ৫.৩৯%, অন্যান্য ১২.৬১%।
হাবলা ইউনিয়ন, বাসাইল
হাবলা ইউনিয়নবাংলাদেশের টাঙ্গাইল জেলার অন্তর্গত বাসাইল উপজেলার একটি ইউনিয়ন।
হাটবাজারের তালিকা
১। মটরা হাট, ২।মটরা বাজার। ৩।করাতিপাড়া বাজার। ৪। বাঐখোলা বাজার।
কমিউনিটি ক্লিনিক বিদ্যমান।
নন স্ট্রেস টেস্ট
নন স্ট্রেস টেস্ট হলো গর্ভাবস্থায় ব্যবহৃত এক প্রকারের পরীক্ষা। এই পরীক্ষায় কার্ডিওটকোগ্রাফ ব্যবহার করে ভ্রুণের হৃদস্পন্দনের হার মাপা হয়।
উদ্দেশ্য
নন স্ট্রেস টেস্টের মূল ধারণাটি হলো এই যে, যথাযথভাবে অক্সিজেন প্রাপ্ত একটি ভ্রুণে নিজে থেকেই হৃৎস্পন্দন সাময়িকভাবে বাড়বে।
ব্যাখ্যা
কম্পন ও শব্দজনিত উত্তেজনা ভ্রুণকে জাগিয়ে তুলতে পারে,আর এই ব্যাপারটিই কম সময়ের মধ্যে নন স্ট্রেস টেস্ট করে ফেলার কাজে ব্যবহার করা হয়।
মেঠো নেঙটি ইঁদুর
মেঠো নেঙটি ইঁদুর (দ্বিপদ নাম:Mus booduga) (little Indian field mouse) হচ্ছে মুরিডি পরিবারের এক প্রজাতির ইঁদুর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ৩ অনুযায়ী এ প্রজাতিটি সংরক্ষিত। এদেরকে বাংলাদেশ, ভারত, মায়ানমার, নেপাল এবং শ্রীলংকায় পাওয়া যায়।
বোয়ালিয়া থানা
বোয়ালিয়া বাংলাদেশের রাজশাহী জেলার অন্তর্গত একটি থানা।
প্রশাসনিক এলাকা
বোয়ালিয়াতে ৩০টি ইউনিয়ন/ওয়ার্ড এবং ২১১টি মৌজা/মহাল্লা আছে ।
জনসংখ্যার উপাত্ত
১৯৯১ সালের আদমশুমারি অনুযায়ী বোয়ালিয়াতে ২৯৪০৫৬ জন জনসংখ্যা আছে । মোট জনসংখ্যার ৫২.৫৩% পুরুষ এবং ৪৭.৪৭% নারী । এই উপজেলার ১৮ বছরের উপর জনসংখ্যা আছে ১৬৫৩৩৫ জন ।
শিক্ষা
এই উপজেলার গড় সাক্ষরতার হার ৫৮.৩% (৭+ বছর), যেখানে জাতীয় সাক্ষরতার হার ৩২.৪% ।
তানোর উপজেলা
তানোর বাংলাদেশের রাজশাহী জেলার অন্তর্গত একটি উপজেলা। তানোর থানা গঠন করা হয় ১৮৬৯ সালের ফেব্রুয়ারি মাসে এবং উপজেলা গঠিত হয় ১৯৮৩ সালে।
অবস্থান ও আয়তন
রাজশাহী জেলা শহর হতে ৩০ কিলোমিটার উত্তর-পশ্চিম কোণে বরেন্দ্র ভূমিতে অবস্থিত। এই উপজেলার উত্তরে নওগাঁ জেলার নিয়ামতপুর উপজেলা ও মান্দা উপজেলা, দক্ষিণে পবা উপজেলা ও গোদাগাড়ী উপজেলা, পূর্বে মোহনপুর উপজেলা, পশ্চিমে চাঁপাইনবাবগঞ্জ জেলার চাঁপাইনবাবগঞ্জ সদর উপজেলা ও নাচোল উপজেলা। তানোরের পাশ দিয়ে প্রবাহিত হয়েছে শিব নদী । thumb|বুরুজ ব্রিজের উপর থেকে তোলা শিব নদীর একাংশ
যোগাযোগ
সড়ক পথে- ঢাকা থেকে ঢাকা-রাজশাহী জাতীয় মহাসড়ক পথে রাজশাহী জেলা শহর প্রায় ২৭০ কি. মি. রাজশাহী - তানোর সড়কে রাজশাহী বাসস্ট্যান্ড হতে তানোর উপজেলা পরিষদ প্রায় ৩০ কি. মি.। রাজশাহী থেকে রাজশাহী-নঁওগা জাতীয় মহাসড়ক পথে ১০ কি.মি. বায়া নামক স্থান হয়ে আমনুরা রাস্তায় ২০ কি.মি. এলে তানোর গোল্লা পাড়া বাজার বা তানোর থানা মোড়ে নেমে তালন্দ সড়কে ১ কি. মি. এলে তানোর উপজেলা পরিষদ এর চত্বর। নদী পথে- শিব নদী পথে তানোর উপজেলায় মালামাল পরিবহন করা যায়। তবে রেল পথে তানোর উপজেলা পরিষদ এর সাথে কোনো যোগাযোগ নাই। তানোরের মোট পাকা রাস্তা ২১৬ কি.মি., আধা পাকা রাস্তা ৫১ কি.মি., কাঁচা রাস্তা ৪২৭ কি.মি.।
প্রশাসনিক এলাকা
তানোর উপজেলা মোট ২ টি পৌরসভা, ৭ টি ইউনিয়ন, মৌজা ২১১ এবং ১৬৯ টি গ্রাম এর সমন্বয়ে গঠিত। তানোরের ইউনিয়ন সমূহ হলো -
দুটি পৌরসভা হলো-
ইতিহাস
রাজশাহী জেলার উত্তর-পশ্চিম কোণে জেলা শহর থেকে ৩০ কি. মি. দূরে শিবনদী এবং বিলকুমারীর পশ্চিমপাড়ে বরেন্দ্রভূমির প্রাণকেন্দ্রে তানোর উপজেলা । ‘তানোর ’ শব্দটি তানর হতে উদ্ভূত । ‘ তানর ’ অর্থ তান-রহিত অর্থাৎ জীবন-স্পন্দনহীন, নিস্প্রভ ও নিরানন্দ জনপদ। পুরাকালে গাছপালাহীন মরুপ্রায় এ অঞ্চলে জনপদ বলতে তেমন কিছুই ছিল না । কালের আবর্তে ধীরে ধীরে গড়ে ওঠে আজকের এ জনপদ ‘তানোর ’ যা একটি শস্যশ্যামল খাদ্য ভান্ডার বিশেষ । এখানে অনেকগুলো আদিবাসী গ্রাম রয়েছে এবং তারা এখানে স্বাচ্ছন্দ্যে বসবাস করে। তানোরে অনেক প্রাচীন কাল থেকে সাঁওতাল আদিবাসী গোত্রের জনগণ বাস করে।
মুক্তিযুদ্ধে তানোর
তানোর উপজেলা পাকিস্তানি হানাদার বাহিনীর হাত থেকে মুক্তি পায় ১৯৭১ সালের ৩০ শে নভেম্বর। ২৯ শে নভেম্বর রাতে এখানে সর্বশেষ যুদ্ধ হয়। মুক্তিযোদ্ধা গেরিলা বাহিনীর নেতৃত্ব দেন সফিকুর রহমান রাজা যিনি ঐ সময় রাজশাহী বিশ্ববিদ্যালয়ের অনার্স শেষ বর্ষের ছাত্র ছিলেন। ২৯ শে নভেম্বর তানোর বুরুজ গ্রামের বুরুজ ঘাট এলাকায় এসে ছয়জন মুক্তিযোদ্ধা রাজাকারদের সহযোগিতায় পাক বাহিনীর হাতে ধরা পড়েন। তাদেরকে তানোর থানা টর্চার সেলে নিয়ে নির্যাতন চালানো হচ্ছিল। মুক্তিযোদ্ধাদের মুক্ত করতে সেই দিনই তানোর থানায় হামলা চালানোর সিদ্ধান্ত নেয়া হয়। ২৯শে নভেম্বর রাতে সফিকুর রহমান রাজার নেতৃত্বে ৩০-৩৫ জন মুক্তিযোদ্ধার একটি দল চার ভাগে বিভক্ত হয়ে তানোর থানায় অতর্কিত হামলা চালায়। প্রবল আক্রমণের মুখে পাক বাহিনী পিছু হটতে বাধ্য হয়। তারা থানার বন্দীদশা থেকে মুক্তিযোদ্ধাদের মুক্ত করেন। এই যুদ্ধে তিনজন মুক্তিযোদ্ধা শাহাদাত বরণ করেন, সিরাজুল ইসলাম ওরফে হানিফ মৃধা নামে আরেকজন মুক্তিযোদ্ধা গুরুতর আহত হলেও বেঁচে যান। শহীদ মুক্তিযোদ্ধারা হলেন রাজশাহী পলিটেকনিক ইন্সটিটিউটের ছাত্র মোনায়েম মঞ্জুর, কাটাখালীর মাসকাটাদিঘী বিদ্যালয়ের দশম শ্রেণির ছাত্র মোঃ ইসলাম ও আরেকজন নাম না জানা আদিবাসী যুবক। ঐ দিনের পর তানোর থানা থেকে সেনাবাহিনী ও পুলিশ সরিয়ে নেয়া হয় এবং এই এলাকা কার্যত মুক্ত হয়। ১৭ই ডিসেম্বর সফিকুর রহমান রাজা তানোরে আনুষ্ঠানিকভাবে প্রথম স্বাধীন বাংলাদেশের পতাকা উত্তোলন করেন। তানোরের গোল্লাপাড়া বাজারের কাছে অবস্থিত বধ্যভূমি মুক্তিযুদ্ধের স্মৃতি বহন করছে।
উপজেলার ঐতিহ্য
thumb|বুরুজ গ্রামের ব্রিজের উপর থেকে তোলা বিলকুমারির দৃশ্য এ উপজেলার প্রাচীন ঐতিহ্যের মধ্যে বৌদ্ধ সভ্যতার নিদর্শন বিহারৈল ঢিবি, কুঠিপাড়ার  নীলকুঠি,  মাদারীপুরের পাগলা শাহ’র মাজার ও ধানোরা ঢিবি,সিঁধাইড়ের সুলতানী আমলের   মসজিদ ও মাজার,  গোল্লাপাড়ার  বধ্যভূমি উল্লেখ্যযোগ্য। এছাড়া তানোর এ কে সরকার ডিগ্রি কলেজের শহীদ মিনার আজও স্বাধীনতা যুদ্ধের স্মৃতি বহন করে চলেছে। উচুঁ নিচু স্তরীভূত বরেন্দ্রভূমির ভূ-প্রকৃতির মাঝে বাঙালি হিন্দু-মুসলমানের সাথে সাঁওতাল, ওঁরাও, মাহাতো, মাহালী আদিবাসী  সম্প্রদায়ের সাম্প্রদায়িক সম্প্রীতির এক অপূর্ব মিলনস্থল এ  উপজেলা।
জনসংখ্যার উপাত্ত
২০১১ সালের আদমশুমারী অনুযায়ী মোট জনসংখ্যা ১,৯১,৩৩০ জন। পুরুষ ৯৪,০৪১ জন (৪৯.১৫ %) ও মহিলা ৯৭,২৮৯ জন(৫০.৮৫ %) । জনসংখ্যার ঘনত্ব ৬৪৮ প্রতি বর্গ কি.মি. । মুসলমান ১,৬২,০১৮ জন (৮৪.৬৮%), হিন্দু ১৫,১৫২ জন (৭.৯২%), খৃস্টান ৯,৩২৯ জন (৪.৮৭%), বৌদ্ধ ১৭ জন (০.০১%), অন্যান্য ৪,৮১৪ জন (২.৫২%)। ধর্মীয় প্রতিষ্ঠানের মধ্যে রয়েছে মসজিদ ৫১০ টি, ঈদগাহ ২০০ টি, মন্দির ২২ টি, গির্জা ১৬টি, প্যাগোডা ১টি।
শিক্ষা
শিক্ষার হার ৪৮.৮%(পুরুষ ৫১.১%, মহিলা ৪৬.৭%), প্রাথমিক বিদ্যালয় ১২৭( সরকারি ৪৯টি এবং বেসরকারি ৭৮টি), মাধ্যমিক/নিম্ন-মাধ্যমিক বিদ্যালয় ৬২, কলেজ ১৮(০২টি কারিগরি মহাবিদ্যালয়সহ), মাদরাসা ২৮।
অর্থনীতি
thumb|বুরুজ গ্রামে শিব নদীর উপর নির্মিত একটি দর্শনীয় সেতু মোট কৃষি জমির পরিমাণ ২২,৬৬৫ হেক্টর; চাষযোগ্য কৃষি জমির পরিমাণ ২১,২৯৫ হেক্টর; বনাঞ্চল ১০০ কি.মি. (সামাজিক বনায়ন) গবাদী পশু খামার ৮৬টি, হাঁস-মুরগি খামার ৬৩টি, হাঁস-মুরগির ইউনিট ২৬টি।
প্রধান ফসল: আলু, ধান, টমেটো, গম, ভুট্টা, বেগুন, পটল ইত্যাদি।  তানোর উপজেলায় সবচেয়ে  ধান চাষ বেশি পরিমাণে  হয়ে থাকে তাই  এ অঞ্চলের মানুষের ব্যবসা-বাণিজ্য মূলত ধান নিয়েই। তানোরে আম ও কাঁঠাল সবচেয়ে বেশি উৎপাদিত হয়।
জনপ্রিয় সংস্কৃতিতে
তানোর উপজেলার কৃষক আন্দোলন নিয়ে হাসান ফকরী লিখেছেন নাটক তানোর এখন সারাদেশ।
আরও দেখুন
বাংলাপিডিয়ায় তানোর উপজেলা
বহিঃসংযোগ
১.উপজেলা প্রশাসনের ওয়েবসাইট
.
গোপাল স্বরূপ পাঠক
গোপাল স্বরূপ পাঠক (২৬ ফেব্রুয়ারি ১৮৯৬ - ৪ অক্টোবর ১৯৮২) ১৯৬৯ সালের আগস্ট থেকে ১৯৭৪ আগস্ট পর্যন্ত ভারতের চতুর্থ উপরাষ্ট্রপতি ছিলেন। তিনিই প্রথম ভারতীয় উপরাষ্ট্রপতি যিনি তার উচ্চপদস্থ রাষ্ট্রপতি হিসেবে অধিষ্ঠিত হননি।
জীবন
১৮৯৬ সালের ২৬ ফেব্রুয়ারি উত্তর-পশ্চিম প্রদেশের বেরেলিতে জন্মগ্রহণ করেন, তিনি এলাহাবাদ বিশ্ববিদ্যালয়ে আইন অধ্যয়ন করেন।
তিনি ১৯৮২ সালের ৪ অক্টোবর মারা যান। তাঁর ছেলে আরএস পাঠক ছিলেন ভারতের প্রধান বিচারপতি এবং হেগের আন্তর্জাতিক বিচার আদালতে থাকা ভারতের চারজন বিচারকের একজন (অন্যরা হলেন নগেন্দ্র সিং যিনি ১৯৮৫ থেকে ১৯৮৮ সাল পর্যন্ত এর সভাপতি হিসাবে দায়িত্ব পালন করেছিলেন, বি এন রাউ (১৯৫২- ১৯৫৩), এবং দলভীর ভান্ডারী ২০১২ সাল থেকে)।
বানৌজা জরিপ বোট-১
বাংলাদেশ নৌবাহিনী জাহাজ (সংক্ষেপেঃ বানৌজা) জরিপ বোট-১ বাংলাদেশ নৌবাহিনীর বিএন জরিপ বোট শ্রেণীর একটি জরিপ জাহাজ। জাহাজটিকে গ্লোবাল মেরিন ডিজাইন, অস্ট্রেলিয়া এবং মেরিন কনসালটেন্সি, সিঙ্গাপুর এর প্রযুক্তিগত সহায়তায় খুলনা শিপইয়ার্ডে নির্মাণ করা হয়। এটি সামুদ্রিক এবং উপকূলীয় অঞ্চলে সকল প্রকার হাইড্রোগ্রাফিক এবং ওশানোগ্রাফিক জরিপ কার্যক্রম পরিচালনা করতে সক্ষম।
ইতিহাস
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। দেশের অভ্যন্তরীণ অগভীর ও সংকীর্ণ উপকূলীয় এলাকায় সহজে চলাচলের উপযোগী এবং সকল প্রকার হাইড্রোগ্রাফিক ও ওশানোগ্রাফিক জরিপ কার্যক্রম পরিচালনা করতে সক্ষম জাহাজের প্রয়োজনীয়তা পরিলক্ষিত হয়। এরই ধারাবাহিকতায় ৩ জুন, ২০১৮ সালে বাংলাদেশ নৌবাহিনীর অধীনস্থ খুলনা শিপইয়ার্ড লিমিটেড এবং প্রতিরক্ষা ক্রয় মহাপরিদপ্তর এর মধ্যে জরিপ জাহাজ নির্মাণ সংক্রান্ত চুক্তি স্বাক্ষরিত হয়। জাহাজ নির্মাণে প্রয়োজনীয় নকশা ও প্রযুক্তি সরবরাহ করে গ্লোবাল মেরিন ডিজাইন, অস্ট্রেলিয়া এবং মেরিন কনসালটেন্সি, সিঙ্গাপুর। ৯ জুলাই, ২০১৮ সালে জাহাজ নির্মাণে প্রয়োজনীয় উপকরণ সরবরাহের জন্য খুলনা শিপইয়ার্ড এবং এমআরজেড ইন্টারন্যাশনাল কোম্পানির মধ্যে চুক্তি স্বাক্ষরিত হয়। পরবর্তীতে ১০ সেপ্টেম্বর, ২০১৮ সালে তৎকালীন সহকারী নৌবাহিনী প্রধান (ম্যাটেরিয়াল) রিয়ার এডমিরাল এম শফিউল আজম- এনইউপি, এনডিসি, পিএসসি মহোদয় কর্তৃক কিল লেয়িং এর মাধ্যমে আনুষ্ঠানিকভাবে জাহাজের নির্মাণ কাজ শুরু হয়। গ্লোবাল মেরিন ডিজাইন, অস্ট্রেলিয়া এবং মেরিন কনসালটেন্সি, সিঙ্গাপুর এর প্রযুক্তিগত সহায়তায় সর্বশেষ ১৪ মে, ২০২০ সালে জাহাজটির লঞ্চিং অনুষ্ঠান সম্পন্ন হয়। আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভেরিটাস (বিভি) এর নীতিমালা অনুসরন করে জাহাজটি নির্মিত হয়।
বৈশিষ্ট্য ও যান্ত্রিক কাঠামো
বানৌজা জরিপ বোট-১ জাহাজটির দৈর্ঘ্য, প্রস্থ এবং গভীরতা । জাহাজটিতে রয়েছে ২টি  কামিন্স কিউএসবি৬.৭ ডিজেল ইঞ্জিন (মার্কিন যুক্তরাষ্ট্র) এবং ২টি ২২.৪ কিলোওয়াট বেটা মেরিন জেনারেটর (যুক্তরাজ্য)। যার ফলে জাহাজটি ঘন্টায় সর্বোচ্চ  গতিতে চলতে সক্ষম। সেন্সর এবং কার্যপদ্ধতি হিসেবে জাহাজটিতে রয়েছে:
রণসজ্জা
দুর্যোগ ও শান্তি কালীন সময়ে সহায়ক ভূমিকায় নিয়োজিত এই জাহাজটিতে রয়েছে:
তমঘা-ই-বাসালাত
তমঘা-ই-বাসালাত (تمغہِ بسالت) পাকিস্তান সশস্ত্র বাহিনীর একটি পুরস্কার। এটি একটি নন-অপারেশনাল পুরস্কার।
প্লুতার্ক
thumb|alt=Alt text|মেস্ত্রিউস প্লুতার্ক
প্লুতার্ক (আনু. ৪৬ - ১২০) ছিলেন গ্রিক ইতিহাসবিদ, জীবনীকার ও প্রাবন্ধিক। পরবর্তীতে রোমান নাগরিকত্ব লাভের পর তিনি মেস্ত্রিউস লুসিয়াস প্লুতার্ক নামে পরিচিতি লাভ করেন। তিনি প্যারালাল লাইভস ও মোরালিয়া রচনার জন্য প্রসিদ্ধ। প্লুতার্কের প্রাপ্ত সকল রচনায় গ্রিক ভাষায় রচিত, তবে তা গ্রিক ও লাতিন দুই ভাষাভাষীর জন্যই রচিত হয়েছিল।
প্লুতার্ক ৪৬ খ্রিষ্টাব্দে বিওশিয়াতে এক ধনাঢ্য পরিবারে জন্মগ্রহণ করেন। খুব সম্ভবত সময়টা ছিল রোমান সম্রাট ক্লডিয়াসের সময়। প্লুতার্কের পিতার নাম পাওয়া যায়নি। তবে একই নামের বারবার পরবর্তী প্রজন্মে ব্যবহারের গ্রিক রীতি অনুসারে ধারণা করা হয় তার পিতার নাম নিকারচাস। তার পিতামহের নাম লাম্প্রিয়াস। তিনি মোরালিয়া ও তার নিজের লাইফ অব এন্টনি বইয়ে স্বাক্ষর করেন।
আবু সালেক (বীর প্রতীক)
আবু সালেক বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আবু সালেকের বাবার নাম আবুল হাশেম এবং মায়ের নাম মাজেদুন নেছা।
জন্মস্থানঃ ব্রাক্ষণবাড়িয়া, আখাউড়া, ভাটামাথা, হাসেমপুর
মুক্তিযুদ্ধে অবদান
আবু সালেক ১৯৭১ সালের ৩০ এপ্রিল নিজ এলাকা ব্রাহ্মণবাড়িয়ার কসবা থেকে পালিয়ে ভারতে যান। সে সময় তিনি সপ্তম শ্রেণীতে পড়াশোনা করতেন। তখন তাঁর বয়স ছিল ১৪। ভারতে গিয়ে ওমপিনগরে তিনি প্রশিক্ষণ নেন। এরপর তাঁকে মেলাঘরে ২ নম্বর সেক্টরে পাঠানো হয়। সেখানে ৪ বেঙ্গল রেজিমেন্টের একটি কোম্পানিতে তিনি অন্তর্ভুক্ত হন। আবু সালেক কসবা এলাকায় যুদ্ধ করেন। একদিন হাবিলদার আবদুল হালিমের নেতৃত্বে তাঁরা একটি গ্রুপ মনিয়ন্দ গ্রামে গিয়ে পাকিস্তানি সেনা ও তাদের সহযোগী রাজাকাদের বিরুদ্ধে যুদ্ধ করেন। কয়েক দিন পর তাঁরা ১০ জন আবার রাতে পাকিস্তানিদের পাকা বাংকারের কাছে গিয়ে অধিনায়কের নির্দেশে গুলি করা শুরু করেন। এর ১০ দিন পর আর একটি অপারেশনের করে তাঁরা কসবা হাইস্কুলের কাছাকাছি চন্দ্রপুর গ্রামে অবস্থান নেন। সেদিনই মধ্যরাত থেকে শুরু হয় প্রচণ্ড গোলাগুলি। একপর্যায়ে পাকিস্তানি বাহিনীর মর্টার আক্রমণে বাংকার ত্যাগ করা মুক্তিযোদ্ধাদের অপরিহার্য হয়ে ওঠে। কিন্তু শত্রুপক্ষকে ব্যস্ত রাখা না গেলে কেউ বেরোতে পারবেন না। আবু সালেক তখন নিজের জীবন বাজি রেখে গুলিবর্ষণ অব্যাহত রেখে সহযোদ্ধাদের অণুরোধ করলেন বাংকার থেকে বেরিয়ে যেতে। ২২ নভেম্বর চণ্ডীদ্বারবাজারসংলগ্ন খাতপাড়া গ্রামে এক যুদ্ধে মো. আবু সালেক শত্রুপক্ষের নিক্ষিপ্ত শেলের টুকরার আঘাতে আহত হন। তাঁকে উদ্ধার করে গৌহাটি হাসপাতালে পাঠানো হয়।
সম্মাননা ও স্বীকৃতি
মুক্তিযুদ্ধে সাহসিকতার জন্য কিশোর মুক্তিযোদ্ধা আবু সালেক বীর প্রতীক খেতাব পেয়েছেন।
মোহাম্মদ রেজা খানজাদেহ
মোহাম্মদ রেজা খানজাদেহ (জন্ম ১১ মে ১৯৯১) একজন ইরানি ফুটবলার যিনি বাংলাদেশী ক্লাব বসুন্ধরা কিংসের হয়ে ডিফেন্ডার হিসেবে খেলেন। তিনি সর্বশেষ ইরান জাতীয় ফুটবল দলেও খেলেছেন।
কানারি দ্বীপপুঞ্জ
কানারি দ্বীপপুঞ্জ (Canarias,, ইংরেজি ভাষায়: Canary Islands), অনানুষ্ঠানিকভাবে কানারিস নামেও পরিচিত, এটি আটলান্টিক মহাসাগরের ম্যাকারোনেসিয়ায় অবস্থিত একটি স্পেনীয় স্বায়ত্তশাসিত সম্প্রদায় ও দ্বীপপুঞ্জ। আফ্রিকার মূল ভূখণ্ডের নিকটতম বিন্দুতে এগুলি মরক্কো থেকে 100 km পশ্চিমে অবস্থিত। এগুলি স্পেনের অধীনস্থ একটি স্বায়ত্তশাসিত অঞ্চল। দ্বীপপুঞ্জের জনসংখ্যা ২২ লক্ষ ও এটি ইউরোপীয় ইউনিয়নের সবচেয়ে জনবহুল বিশেষ অঞ্চল। প্রধান সাতটি দ্বীপ হল (আয়তনের দিক থেকে বৃহত্তম থেকে ক্ষুদ্রতম): তেনেরিফে, ফুয়ের্তেভেন্তুরা, গ্রান কানারিয়া, ল্যাঞ্জারোটে; লা পালমা; গোমেরা ও এল হিয়েরো। দ্বীপপুঞ্জটিতে লা গ্রাসিওসা, আলেগ্রাঞ্জা, ইসলা দে লোবোস, মনতানা ক্লারা, রোক দেল ওস্তে ও রোক দেল এস্টে সহ অনেকগুলি ক্ষুদ্রতর দ্বীপ ও ছোট দ্বীপ রয়েছে। এটিতে গারাচিকো ও আনাগা সহ বেশ কয়েকটি শিলাও রয়েছে। প্রাচীনকালে দ্বীপ শৃঙ্খলটিকে প্রায়শই "ভাগ্যবান দ্বীপপুঞ্জ" হিসাবে উল্লেখ করা হত। কানারি দ্বীপপুঞ্জ স্পেনের দক্ষিণতম অঞ্চল ও ম্যাকারোনেশিয়ার বৃহত্তম এবং সর্বাধিক জনবহুল দ্বীপপুঞ্জ। এগুলির অবস্থানের কারণে কানারি দ্বীপপুঞ্জ ঐতিহাসিকভাবে চারটি মহাদেশ আফ্রিকা, উত্তর আমেরিকা, দক্ষিণ আমেরিকা ও ইউরোপের মধ্যে একটি সংযোগ হিসাবে বিবেচিত হয়েছে।
মোহাম্মদ রেজা খানজাদেহ
রাহ আহান
২০০৯ সালে খানজাদেহ রাহ আহান প্রথম দলে যোগ দেন। আলী দাইয়ের নির্দেশনায়, খানজাদেহ মৌসুমের শেষের দিকে প্রথম টিম লাইনআপে প্রবেশ করেন। তিনি নয়টি খেলায় খেলেছেন, আটটিতে শুরু করে দুটি হলুদ কার্ড পেয়েছেন।
পার্সেপোলিস
তিনি ২ জুন ২০১২ তারিখে পার্সেপোলিসের সাথে তিন বছরের চুক্তি স্বাক্ষর করেন ১৬ সেপ্টেম্বর ২০১২-এ তিনি দ্য রেডসের হয়ে আত্মপ্রকাশ করেন যখন তিনি নাফ্ট তেহরানের বিপক্ষে বিকল্প হিসেবে ব্যবহার করেন। তার পক্ষে ভাল খেলার পর, ভক্তরা তাকে পার্সেপোলিসের রাফায়েল ভারানে বলে ডাকে।
কানারি দ্বীপপুঞ্জ
২০১৯ সালে ঘনত্ব প্রতি বর্গকিলোমিটারে ২৮৭.৩৯ জন নিয়ে কানারি দ্বীপপুঞ্জের মোট জনসংখ্যা ছিল ২,১৫৩,৩৮৯ জন, যা এটিকে স্পেনের অষ্টম জনবহুল স্বায়ত্তশাসিত সম্প্রদায়ে পরিণত করে। জনসংখ্যার বেশিরভাগ দুটি রাজধানী দ্বীপে কেন্দ্রীভূত: প্রায় ৪৩% তেনেরিফে দ্বীপে ও ৪০% গ্রান কানারিয়া দ্বীপে।
তেনেরিফ, গ্রান কানারিয়া, ফুয়ের্তেভেন্তুরা ও ল্যাঞ্জারোট সহ কানারি দ্বীপপুঞ্জে প্রতি বছর ১২ মিলিয়নেরও বেশি দর্শনার্থী আসে যা এটিকে একটি প্রধান পর্যটন গন্তব্যে পরিণত করেছে। এটি এগুলির সৈকত, উপক্রান্তীয় জলবায়ু ও গুরুত্বপূর্ণ প্রাকৃতিক আকর্ষণগুলির কারণে বিশেষত গ্রান কানারিয়ায় মাসপালোমাস এবং তেনেরিফের তেইদে পর্বত (একটি বিশ্ব ঐতিহ্যবাহী স্থান)। তেইদে পর্বত হল স্পেনের সর্বোচ্চ শৃঙ্গ এবং বিশ্বের তৃতীয় সর্বোচ্চ আগ্নেয়গিরি, যা সমুদ্রের তলদেশের ভিত্তি থেকে পরিমাপ করা হয়। দ্বীপপুঞ্জে উষ্ণ গ্রীষ্মকাল এবং শীতকালে জলবায়ু প্রযুক্তিগতভাবে সমুদ্রপৃষ্ঠে গ্রীষ্মমন্ডলীয় হওয়ার জন্য যথেষ্ট উষ্ণ। অবস্থান ও উচ্চতার উপর নির্ভর করে বৃষ্টিপাতের পরিমাণ ও সামুদ্রিক সংযমের মাত্রা পরিবর্তিত হয়। দ্বীপপুঞ্জে সবুজ অঞ্চলের পাশাপাশি মরুভূমিও রয়েছে। দ্বীপগুলির উচ্চ পর্বতগুলি জ্যোতির্বিদ্যা পর্যবেক্ষণের জন্য আদর্শ, কারণ সেগুলি তাপমাত্রা বিপরীত স্তরের উপরে অবস্থিত। ফলস্বরূপ, দ্বীপপুঞ্জে দুটি পেশাদার মানমন্দির রয়েছে: তেনেরিফের তেইদে মানমন্দির ও লা পালমার রোকে দে লস মুচাচোস মানমন্দির।
১৯২৭ সালে, কানারি দ্বীপপুঞ্জ প্রদেশ দুটি প্রদেশে বিভক্ত হয়েছিল। ১৯৮২ সালে, কানারি দ্বীপপুঞ্জের স্বায়ত্তশাসিত সম্প্রদায় প্রতিষ্ঠিত হয়েছিল। সান্তা ক্রুজ দে তেনেরিফে ও লাস পালমাস দে গ্রান কানারিয়া শহরগুলি যৌথভাবে দ্বীপপুঞ্জের রাজধানী। এই শহরগুলি যথাক্রমে সান্তা ক্রুজ দে তেনেরিফে ও লাস পালমাস প্রদেশের রাজধানী। লাস পালমাস দে গ্রান কানারিয়া ১৯১০-এর দশকে একটি সংক্ষিপ্ত সময় ছাড়া ১৭৬৮ সাল থেকে কানারির বৃহত্তম শহর। ১৮৩৩ সালে স্পেনের আঞ্চলিক বিভাগ ও ১৯২৭ সালের মধ্যে, সান্তা ক্রুজ দে তেনেরিফে কানারি দ্বীপপুঞ্জের একমাত্র রাজধানী ছিল। ১৯২৭ সালে, ডিক্রির মাধ্যমে আদেশ দেওয়া হয়েছিল যে কানারি দ্বীপপুঞ্জের রাজধানী দুটি শহরের মধ্যে ভাগ করা হবে এবং এই ব্যবস্থাটি আজ অবধি অব্যাহত রয়েছে। কানারি দ্বীপপুঞ্জের তৃতীয় বৃহত্তম শহর তেনেরিফের সান ক্রিস্টোবাল ডি লা লাগুনা (আরেকটি বিশ্ব ঐতিহ্যবাহী স্থান)।
পালতোলা যুগে আমেরিকার স্পেনীয় উপনিবেশের সময় দ্বীপপুঞ্জ স্পেনীয় পালতোলা নৌকার প্রধান যাত্রাবিরতির গন্তব্যস্থান ছিল, যা সচরাচর বিদ্যমান উত্তর-পূর্ব অয়ন বায়ুকে ধারণ করার উদ্দেশ্যে সুদূর দক্ষিণে চলেছিল।
প্রকৃতি
ক্ষেতখামার ও মৎস্যশিকার এখানকার অধিবাসীদের প্রধান উপজীবিকা। কানারি দ্বীপপুঞ্জের আগ্নেয় মৃত্তিকা অত্যন্ত উর্বর। তবে দ্বীপগুলিতে কোন নদী নেই এবং এখানে প্রায়ই খরা হয়। বেশির ভাগ কৃষি এলাকাতে তাই সেচকাজের প্রয়োজন হয়। এখানে উৎপাদিত কৃষিদ্রব্যের মধ্যে আছে কলা, লেবু জাতীয় ফল, আখ, পিচ, ফিগ, ওয়াইনের আঙুর, টমেটো, পেঁয়াজ, আলু এবং অন্যান্য খাদ্যশস্য। এছাড়া এখানে বস্ত্র ও সূচিকার্যের শিল্প আছে। পর্যটন একটি গুরুত্বপূর্ণ শিল্প। শীতকালীন রিসর্ট হিসেবে এলাকাটি জনপ্রিয়।
ব্যুৎপত্তি
ইলাস কানারি নামটি সম্ভবত ল্যাটিন নাম কানারি ইনসুলা থেকে এসেছে, যার অর্থ "কুকুরের দ্বীপ", এমন একটি নাম যা স্পষ্টতই এই দ্বীপগুলির একটি প্রাচীন নাম, কানারিয়া- সম্ভবত গ্রান কানারিয়া থেকে সাধারণীকরণ করা হয়েছিল। ঐতিহাসিক প্লিনি দ্য এল্ডারের মতে, কানারিয়া দ্বীপে "খুব বড় আকারের কুকুরের বিশাল দল" ছিল।
অন্যান্য তত্ত্ব থেকে ধারণা করা হয় যে, নামটি মরক্কোর অ্যাটলাসে বসবাসকারী নুক্কারি বার্বার উপজাতি থেকে এসেছে যা রোমান সূত্রে কানারি নামে নামকরণ করা হয়েছে, যদিও প্লিনি আবার কুকুরের সাথে এই শব্দটির সম্পর্ক উল্লেখ করেছেন। কুকুরের সাথে সংযোগটি দ্বীপের প্রতীকে তাদের চিত্রণে বজায় রাখা হয়েছে। এটা মনে করা হয় যে, গ্রান কানারিয়ার আদিবাসীরা নিজেদেরকে "কানারীয়" বলে ডাকতো। এটা সম্ভাব্য যে, বিজয়ী হওয়ার পরে এই নামটি স্প্যানিশ ভাষায় বহুবচনে ব্যবহৃত হয়েছিল, অর্থাৎ, সমস্ত দ্বীপকে কানারি-আস হিসাবে উল্লেখ করা হয়।
দ্বীপের নাম কানারি পাখি থেকে উদ্ভুত হয়নি; বরং দ্বীপের নামানুসারে পাখির নামকরণ করা হয়েছে।
ভৌত ভূতত্ত্ব
তেনেরিফে দ্বীপপুঞ্জের বৃহত্তম ও সর্বাধিক জনবহুল দ্বীপ। গ্রান কানারিয়া ৮৬৫,০৭০ জন বাসিন্দা নিয়ে কানারি দ্বীপপুঞ্জের দ্বিতীয় সর্বাধিক জনবহুল দ্বীপ এবং এরপরে তেনেরিফ (৯৬৬,৩৫৪ বাসিন্দা) ও মাজোর্কা (৮৯৬,০৩৮ বাসিন্দা) স্পেনের তৃতীয় সর্বাধিক জনবহুল দ্বীপ। ফুয়ের্তেভেন্তুরা দ্বীপটি দ্বীপপুঞ্জের দ্বিতীয় বৃহত্তম ও আফ্রিকান উপকূল থেকে দূরে অবস্থিত।
দ্বীপটি আজোরস, কেপ ভার্দে, মাদেইরা ও স্যাভেজ দ্বীপপুঞ্জের সাথে ম্যাকারোনেশিয়া ইকোরিজিয়ন গঠন করে। কানারি দ্বীপপুঞ্জ ম্যাকারোনেশিয়া ইকোরিজিয়নের বৃহত্তম ও সর্বাধিক জনবহুল দ্বীপপুঞ্জ। দ্বীপপুঞ্জটি সাতটি বড় ও কয়েকটি ছোট দ্বীপ নিয়ে গঠিত, যার সবকটিই আগ্নেয়গিরির উৎপত্তিস্থল।
উত্তর-পূর্ব অয়ন বায়ু সাপেক্ষে দ্বীপের অবস্থান অনুযায়ী জলবায়ু মৃদু ও আর্দ্র বা খুব শুষ্ক হতে পারে। বেশ কিছু স্থানীয় প্রজাতি লরিসিলভা বন তৈরি করে।